CELEX: C2004/262/81
Language: fi
Date: 2004-10-23 00:00:00
Title: Asia T-308/04: Francesco Ianniellon 19.7.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/42
            
         Francesco Ianniellon 19.7.2004 Euroopan yhteisöjen komissiota vastaan nostama kanne
   (Asia T-308/04)
   (2004/C 262/81)
   Oikeudenkäyntikieli: ranska
   Francesco Ianniello, kotipaikka Bryssel, on nostanut 19.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Sébastien Orlandi, Albert Coolen, Jean-Noël Louis ja Etienne Marchal, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa päätöksen, jonka arvioinnin tarkastaja on muutoksenhaun johdosta tehnyt 8.9.2003 ja joka koskee kantajasta ajanjakson 2001—2002 osalta laadittua urakehitysarviointia
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Kantaja vetoaa kanteensa tueksi henkilöstösääntöjen 43 artiklan yleisten täytäntöönpanosäännösten 8 artiklan rikkomiseen. Kantaja väittää, että kyseessä oleva säännös on lainvastainen siltä osin kuin sen mukaan arviointia käsittelevän pariteettikomitean jäseniksi nimitetään henkilöitä, jotka ovat samassa tai alemmassa palkkaluokassa kuin kantaja ja joilla ei siten ole kaikkia vaadittuja takeita riippumattomuudesta eikä vaadittua pätevyyttä. Kantaja lisää, että henkilöstöpäällikkö ja hänen sijaisensa osallistuivat kantajan valituksen tutkintaan eivätkä luopuneet tehtävästä, vaikka henkilöstöpäällikkö on ammattiyhdistysjärjestön edustaja.
   Kantaja vetoaa lisäksi arviointia käsitelleen pariteettikomitean jäsenille kuuluvan salassapitovelvollisuuden rikkomiseen, pariteettikomitealle kuuluvan puolueettomuus- ja objektiivisuusperiaatteiden noudattamisvelvollisuuden rikkomiseen, puolustautumisoikeuksia koskevan periaatteen ja kontradiktorisen menettelyn periaatteen loukkaamiseen, hyvän hallinnon periaatteen loukkaamiseen ja ilmeiseen arviointivirheeseen ja epäjohdonmukaisuuteen siinä, mitkä sanalliset arviot ja mitkä pisteet kantajalle on annettu.